พระครูอาภัสร์ธรรมคุณ (บุญรอด อาภสฺสโร)

พระครูอาภัสร์ธรรมคุณ (บุญรอด อาภสฺสโร)  อดีตเจ้าอาวาสวัดโคกกรม ตำบลจีกแดก อำเภอพนมดงรัก จังหวัดสุรินทร์ และอดีตเจ้าคณะตำบลโคกกลาง อำเภอพนมดงรัก จังหวัดสุรินทร์ เป็นพระเกจิเถราจารย์ผู้ทรงวิทยาคมแห่งดินแดนอิสานใต้

ชาตภูมิ
 พระครูอาภัสร์ธรรมคุณ (บุญรอด อาภสฺสโร) นามเดิม ชื่อ บุญรอด นามสกุล ทะลัยรัมย์ 
เกิดวันอาทิตย์ ขึ้น ๑๓ ค่ำ เดือน ๒ ปีฉลู วันที่ ๑ เดือนมกราคม พุทธศักราช ๒๔๙๒
บิดาชื่อ นายชิม นามสกุล ทะลัยรัมย์ มารดาชื่อ นางเมียด นามสกุล ทะลัยรัมย์ 
 บ้านเลขที่ ๕๖ หมู่ที่ ๔ ตำบลเพี้ยราม  อำเภอเมืองสุรินทร์ จังหวัดสุรินทร์

การบรรพชาและอุปสมบท

 บรรพชา เป็นสามเณร เมื่อวันเสาร์ แรม ๕ ค่ำ เดือน ๖ ปีกุน วันที่ ๑๗ เดือนพฤษภาคม พุทธศักราช ๒๕๑๔ ณ วัดศิรินทราราม ตำบลนาดี อำเภอเมืองสุรินทร์ จังหวัดสุรินทร์  โดยมีพระครูอรุณสาธุกิจ วัดศิรินทราราม ตำบลนาดี อำเภอเมืองสุรินทร์ จังหวัดสุรินทร์เป็นพระอุปัชฌาย์

 อุปสมบทเป็นพระภิกษุ วันเสาร์ แรม ๕ ค่ำ เดือน ๖ ปีกุน วันที่ ๑๗ เดือนพฤษภาคม พุทธศักราช ๒๕๑๔ ณ พัทธสีมาวัดศิรินทราราม ตำบลนาดี อำเภอเมืองสุรินทร์ จังหวัดสุรินทร์ โดยมีพระครูอรุณสาธุกิจ วัดศิรินทราราม ตำบลนาดี อำเภอเมืองสุรินทร์ จังหวัดสุรินทร์เป็นพระอุปัชฌาย์, พระแก่นสาร ธมฺมสาโร (เจ้าอธิการแก่นสาร) วัดศิรินทราราม ตำบลนาดี อำเภอเมืองสุรินทร์ จังหวัด สุรินทร์เป็นพระกรรมวาจาจารย์, พระสมภาณ อริยวํโส (พระครูธรรมทัตวิมล) วัดระกาไกรสร  ตำบลเพี้ยราม อำเภอเมืองสุรินทร์ จังหวัดสุรินทร์ เป็นพระอนุสาวนาจารย์ ได้รับฉายานามว่า"อาภสฺสโร"

การศึกษา/วิทยฐานะ
 นักธรรมชั้นเอก 
 ชั้นประถมศึกษาปีที่ ๔

การปกครองคณะสงฆ์
 ได้รับการแต่งตั้งดำรงตำแหน่งทางพระสังฆาธิการเป็นเจ้าอาวาสวัดโคกกรม ตำบลจีกแดก อำเภอพนมดงรัก จังหวัดสุรินทร์ 
 ได้รับการแต่งตั้งดำรงตำแหน่งทางพระสังฆาธิการเป็นเจ้าคณะตำบลโคกกลาง อำเภอพนมดงรัก จังหวัดสุรินทร์

เกียรติคุณที่ได้รับ
 สภามหาวิทยาลัยราชภัฏสุรินทร์ มีมติถวายปริญญาวิทยาศาสตรมหาบัณฑิตกิตติมศักดิ์ แด่ พระครูอาภัสร์ธรรมคุณ (บุญรอด อาภสสโร) (17 มีนาคม 2553)

มรณภาพ
 พระครูอาภัสร์ธรรมคุณ ถึงแก่มรณภาพ ด้วยโรคหัวใจล้มเหลวเฉียบพลัน เมื่อ วันที่ 10 พฤศจิกายน พ.ศ. 2565 เวลา 23.13 น. ณ โรงพยาบาลพนมดงรัก สิริรวมอายุ 73 ปี 51 พรรษา

สมณศักดิ์
 ได้รับพระราชทานตั้งสมณศักดิ์เป็นพระครูสัญญาบัตรเจ้าอาวาสวัดราษฏร์  ในราชทินนามที่ พระครูอาภัสร์ธรรมคุณ 
  ได้รับพระบัญชา (โดยพระบรมราชานุญาต)เลื่อนสมณศักดิ์เป็นพระครูสัญญาบัตรเจ้าคณะตำบล ในราชทินนามเดิม ที่ พระครูอาภัสร์ธรรมคุณ

อ้างอิง

ชีวประวัติ
ฐานข้อมูล

ภิกษุในสังกัดคณะสงฆ์มหานิกาย
บุคคลจากอำเภอเมืองสุรินทร์
บุคคลจากอำเภอพนมดงรัก
พระครูสัญญาบัตร
เกจิอาจารย์
เจ้าอาวาส
เจ้าคณะตำบล
ภิกษุจากจังหวัดสุรินทร์